***Sak 2016-36: Initiativ vedr politiets kommunikasjonskontroll***

Til NR-styrets medlemmer (Epost 17. juni 2016)

 Vi har mottatt en henvendelse om tilslutning til et initiativ for å styrke og systematisere kontroll og evaluering av politiets kommunikasjonskontroll – se nedenfor. NJs arbeidsutvalg har sagt ja for deres del, og Norsk PENs arbeidsutvalg skal også vurdere henvendelsen. I samråd med styreleder sender vi dette til styret. Fra sekretariatets og styreleders side ser vi i utgangspunktet ingen prinsipielle betenkeligheter med å slutte oss til dette initiativet. NR har tidligere ivret for et skikkelig system for kontroll og evaluering av bruk av denne typen overvåkingsverktøy, da med henvising til at dette også har en side til kildevernet.

 Vi ønsker likevel å gå en runde for å forankre dette i styret.

 Så da ber vi om tilbakemeldinger. Vær så greie å bruke «svar alle»-knappen.

Med vennlig hilsen

ArneJ

**From:** Jon Wessel-Aas <jwa@binghodneland.no>
**Date:** tirsdag 14. juni 2016 14.17
**To:** "Curt A. Lier" <cl@juristforbundet.no>, Merete Smith <ms@advokatforeningen.no>, Arne Jensen <arne.jensen@nored.no>, Kjersti Løken Stavrum <kls@presse.no>, "ina.lindahl.nyrud@nj.no" <ina.lindahl.nyrud@nj.no>, "william.nygaard@me.com" <william.nygaard@me.com>, Hege Newth Nouri <hege@norskpen.no>
**Subject:** Terrorpakker og overvåkning – behov for oversikt og jevnlig evaluering

Kjære alle;

jeg viser til nedenstående utspill fra Curt og Juristforbundet. Da jeg vet at så vel Advokatforeningen og ICJ-Norge som Norsk Redaktørforening, Norsk Presseforbund, Norsk Journalistlag og Norsk PEN deler denne grunntanken, vil jeg tillate meg å foreslå at vi vurderer om det kunne ha lat seg gjøre å koordinere en innsats med sikte på å komme med et felles utspill overfor både Stortinget og Regjeringen om nedsettelse av et slikt utvalg (eller en slik kommisjon) - der vi i så fall også burde bidra med et forslag til mer detaljert mandat for dette utvalget/denne kommisjonen. De enkelte organisasjonene vil naturligvis ha hver sine hovedanliggender innenfor denne materien, men jeg ser ikke at det foreligger noen interessekonflikter på overordnet nivå, som slik jeg ser det, vil være at en slik gjennomgang må bestå i en evaluering som omfatter problematisering av forholdet til generell rettssikkerhet, personvern og ytrings-/kommunikasjons-/informasjonsfrihet.

Dette får vi neppe til på denne siden av sommeren, men vi kunne kanskje få avklart om de respektive organisasjonene i det hele tatt kunne tenke seg å forfølge den tanken.

<http://www.juristforbundet.no/Nyhets-Arkiv/Arkiv-2012/Arkiv-2016/Terrorpakker-og-overvakning--behov-for-oversikt-og-jevnlig-evaluering-/>

**Terrorpakker og overvåkning – behov for oversikt og jevnlig evaluering**

**Publisert 14.06.2016 11:30:00**

**I juni vedtok Stortinget den femte antiterrorpakken siden 2002. Som følge av mange små og store endringer, blir lovgivningen fragmentert og uoversiktlig. Hva betyr endringen for Norge, virker endringene etter sin hensikt, har vi oversikt over helhetsbildet og kan noen av lovene oppheves fordi de de er utdaterte?**

Justiskomiteen foreslo i sin innstilling at Kommunikasjonskontrollkomiteen skal evaluere tiltakene innen 3-5 år, og at regjeringen skal foreta en gjennomgang av bruken av overskuddsinformasjon.

Juristforbundet støtter forslaget om fast og regelmessig evaluering, men Kommunikasjonskontrollkomiteens mandat er å kontrollere at politiets bruk av kommunikasjonskontroll skjer på en lovlig måte. Det innebærer at de ikke vurderer om den samlede bruken av tvangsmidler er forholdsmessig og nødvendig. De foretar heller ingen kontroll av grunnlovsmessigheten.

Juristforbundet foreslår at det nedsettes et tverrfaglig og uavhengig utvalg som foretar en fullstendig gjennomgang av prosess, behov og effekt. Sammensetningen bør være tverrfaglig og representere både politi, advokater og akademia. En slik fullstendig gjennomgang bør – i lys av den teknologiske utviklingen – skje hvert femte år.

**Relatert innhold**

Beste hilsen

Jon

|  |  |  |  |
| --- | --- | --- | --- |
|  |  |  |  |
|  | Med vennlig hilsen | Sincerely Yours |  |
|  | **Jon Wessel-Aas** |
|  | partner|advokat (H) |
|  | +47 97 06 21 20Skype: jonwesselaas |
|  | jwa@binghodneland.no |
|  |  |  |